Εισβολή από αντιεξουσιαστές δέχτηκε το Προξενείο της Γερμανίας στο κέντρο της πόλης του Ηρακλείου.

Σύμφωνα με τις πρώτες πληροφορίες οι αντιεξουσιαστές εισέβαλαν στο χώρο προκάλεσαν ζημιές ενώ πήραν τη σημαία. Μάλιστα κρέμασαν από το μπαλκόνι πανό στο οποίο έγραφαν συνθήματα αλληλεγγύης για την πόλη Αφρίν της Συρίας που βομβαρδίζεται από τουρκικές δυνάμεις έχοντας κοστίσει τη ζωή σε δεκάδες αμάχους.

Ο χώρος όπως αναφέρουν οι ίδιες πηγές ήταν αφύλακτος.

Μάλιστα οι αντιεξουσιαστές χρησιμοποίησαν και το μέηλ της Προξένου η οποία απουσίαζε εκτός Ηρακλείου.

Συγκεκριμένα έστειλαν email και fax με τους λογαριασμούς της στις τουρκικές πρεσβείες Αθήνας και Βερολίνου, στον Τούρκο Πρόεδρο Τ. Ερντογάν και στο ditib Germany.

Η πρόξενος επιστρέφει εσπευσμένα σήμερα στο Ηράκλειο με αφορμή το περιστατικό.